Diari Oficial de la Generalitat Valenciana


Sumari del DOGV 6450, del 01-02-2011 (2010/14715)

Notificació de la sentència dictada en el judici ordinari número 394/2010.
--------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/14488


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 394/2010. [2010/14170]  
Judici ordinari 000394/2010-L  
De: Civera Materials de Construcció, SL.  
Procurador: Francisco Javier Uclés Muñoz.  
Contra: Marenda Construccions, SL, i María José García Sania.  
Procurador/a: -  
En aquest procediment de judici ordinari a instàncies de Civera Materials de Construcció, SL, contra Marenda Construccions, SL, i María José García Sania, s'ha dictat la sentència, en data 15 d'octubre de 2010, que té la part dispositiva que diu així:  
«Estime de forma íntegra la demanda interposada pel procurador dels tribunals Francisco J. Uclés Muñoz, en nom i representació de l'entitat mercantil Civera Materials de Construcció, SL, contra la mercantil Marenda Construccions, SL, i solidàriament contra el seu administrador únic María José García Sania, declarats en situació processal de rebel·lia, i condemne l'entitat codemandada, la mercantil Marenda Construccions, SL, a pagar a la demandant la quantitat de 13.963,63 euros. Aquesta quantitat s'incrementarà amb els interessos establits en el fonament de dret nové d'aquesta resolució.  
Per un altre costat, declare responsable, ex lege, la codemandada, María José García Sania, de les quantitats que deu la mercantil Marenda Construccions, SL, a l'entitat actora, i a les quals ha sigut condemnada, ja que resulta demostrat que es tracta de la seua administradora única. Així mateix, condemne solidàriament la seua administradora única, María José García Sania, a pagar la quantitat de 13.963,63 euros, més els interessos establits en el fonament de dret nové d'aquesta resolució. S'imposen les costes a la part demandada.  
Manera d'impugnació: Mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés es farà en qualsevol oficina de Banesto, 4657 0000 clau 00 reposició (25 euros), clau 01 revisió de resolucions del secretari judicial (25 euros), clau 02 apel·lació (50 euros), clau 03 queixa (30 euros), més els quatre dígits del número de procediment més els dos dígits de l'any.  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe».  
I atés que el demandat esmentat, Marenda Construccions, SL, i María José García Sania, es troba en parador desconegut, expedisc aquest edicte a fi que els valga de notificació de forma deguda.  
València, 16 de desembre de 2010.- La secretària judicial: María José Navarro Melchoe.